આરબીઆઈના ડેપ્યુટી ગવર્નર વીરલ આચાર્યનું માનવું છે કે બેડ લોન્સનું વેચાણ કરવા માટે ઓનલાઈન ટ્રેડિંગ પ્લેટફોર્મ મદદરૂપ થશે, તેથી તેમણે દરેક હિસ્સાધારકને સાથે મળીને મિકેનિઝમ ડેવલપ કરવા માટે પણ જણાવ્યું છે. બૅન્કિંગ પ્રણાલીમાં સપ્ટેમ્બર અંત સુધીમાં રૂા.10 લાખ કરોડ કરતાં પણ વધુ બેડ લોન્સ છે. બિન-ઉપજાઉ લોનમાં નોંધપાત્ર વધારો થતા આરબીઆઈએ જૂન મહિનાથી 40 જેટલાં ખાતાઓને શોધી કાઢ્યાં છે અને બૅન્કોને જણાવ્યું છે કે કરજની પુન:પ્રાપ્તિ કરવા માટે વિવિધ ટ્રિબ્યુનલમાં મોકલવામાં આવે.